gl en gl lt gl gl gl es en gl es es gl es es gl gl it ja gl gl gl gl gl gl gl gl gl gl gl gl gl gl gl gl gl gl gl gl gl gl gl es es gl gl es gl gl gl es es pt gl es
O LAV013 ABRE A INSCRICIÓN EN DEZ CURSOS DE FORMACIÓN AUDIOVISUAL PARA AFECCIONADOS E PROFESIONAIS | Academia Galega do Audiovisual
O LAV013, Laboratorio Audiovisual de Vedra, volve en febreiro cun formato renovado que mantén o obxectivo de ofrecer de novo ferramentas de formación en audiovisual dirixidas a afeccionados e profesionais. Na fin de semana do 16 e 17 de febreiro desenvolveranse en Vedra os dez obradoiros destas VI Xornadas de Formación e Mostra Audiovisual. A fin de semana seguinte celebrarase por primeira vez o RevoLAV: unha xornada dedicada ao intercambio de materiais e coñecementos prácticos para o cambio social, con mercado de troco, charlas informativas, proxeccións, actuacións etc.
A Asociación Senunpeso abriu xa o prazo para inscribirse nas 150 prazas  dispoñibles en total nos dez obradoiros desta sexta edición. No programa de obradoiros segue habendo oco para cursos de iniciación e outros máis técnicos sobre aspectos específicos. Este ano dedícaselle máis atención aos formatos online e apóstase pola formación dirixida á autosuficiencia e ao uso social e reivindicativo dos medios audiovisuais. Así, o LAV013 inclúe os seguintes obradoiros: vídeo de combate, loita escénica, o intérprete ante a cámara, documental web, podcast e radio en Internet, dirección artística low cost, marketing de guerrilla, videoclips, son en producións audiovisuais e obradoiro para alumnado da ESO.
Todos os cursos teñen unha duración de 14 horas repartidas entre o sábado 16 e o domingo 17 de febreiro. Hai 15 prazas dispoñibles en cada curso, cun custe de 50 € para cada alumno ou alumna. A matrícula formalízase on line antes do 1 de febreiro a través da páxina web da asociación: www.senunpeso.org
Na súa sexta edición, o LAV é xa un referente na formación audiovisual non regrada en Galicia, ofrecendo un programa moi completo que ten por obxectivo fomentar a creatividade entre afeccionados e profesionais e promover o uso social das ferramentas audiovisuais. En Senunpeso entendemos o audiovisual coma un traballo ou unha afección colaborativa, onde todas as partes son importantes. Aproveitando e compartindo os coñecementos, a creatividade e os materiais pódense facer grandes produtos audiovisuais sen necesidade de contar con grandes orzamentos.
Se outros anos as curtas, a animación ou o documental foron protagonistas de obradoiros, este ano dedicamos cursos a outros catro formatos: o videoclip, o documental web, o podcast e radio online e o vídeo de combate.
O obradoiro de vídeo de combate pretende sentar as bases de como empregar o audiovisual para lanzar unha mensaxe clara, efectiva e con poucos recursos para informar, divulgar e denunciar apoiándose nas novas tecnoloxías. Está dirixido a asociacións, colectivos e persoas que queiran elaborar vídeos atractivos e dinámicos. Ensinarase desde como planificar o traballo, a como gravar para comunicar, editar e logo comprimir para Internet. Estará impartido polo realizador Roi Guitián e a xornalista María Lobo, con experiencia en vídeo participativo e con ONGs.
No obradoiro de videoclips abordarase a historia do formato e a súa metodoloxía de traballo. Traballarase cun caso real: desde a idea, a partir da música, ao desenvolvemento de toda a preprodución, co obxectivo de que ao remate do taller o alumnado conte coas ferramentas para a produción dos seus propios vídeos musicais. A cargo do curso estarán Juan Lesta e Belén Montero (Esferobite), que realizaron clips para artistas como Fangoria, La Buena Vida, Astrud e para as principais discográficas independentes españolas, ademais de dar clases neste ámbito en varios cursos universitarios.
Con María Yáñez, xornalista, produtora e investigadora, especialista en contidos web e narrativas dixitais, introducirémonos nun novo formato: o documental web. Os participantes no obradoiro aprenderán a identificar e incorporar nos documentais para internet mecanismos da linguaxe da web: hipertextual, non lineal, espacial, inmersiva, interactiva e participativa. Dun xeito práctico achegaranse ao proceso creativo necesario para un webdocumental: da idea inicial ao prototipado, do prototipo á identificación de recursos para a produción e o desenvolvemento e edición da web. O taller está destinado a todo tipo de creadores audiovisuais, dende realizadores, guionistas ou xornalistas a todas aquelas persoas interesadas en contar historias de maneira diferente.
E con Uxío Broullón, deseñador e responsable do podcast “Commons Baby!”achegarémonos ao podcast e radio online. O obxectivo deste obradoiro é aprender a facer a túa propia “radio” ou “espazo radiofónico” por internet. Contará cunha parte teórica onde se explicará como funcionan os dous xeitos de “emitir” na rede: en streaming e en podcasting; e unha terceira práctica no que se traballará todo o proceso de creación dun podcast ou falangullo, desde a concepción do mesmo até a publicación e difusión final.
A interpretación segue a ter un oco importante no programa do LAV, con dous obradoiros: loita escénica e interpretación diante da cámara. Ademais, programamos cursos de son para producións audiovisuais e ferramentas na busca da autosuficiencia: márketing de guerrilla e dirección artística low cost.
O obradoiro de interpretación diante da cámara estará conducido polo actor Francisco Olmo. Estar ante a cámara é, ás veces, o maior hándicap para a actuación. Neste taller ensaiarase como convertela nunha aliada mediante técnicas de relaxación, contención e distancia, e a través de pequenos monólogos, accións e escenas simples.
Unha das propostas máis novidosas deste ano é o taller de loita escénica, que tratará de achegar os recursos básicos para as escenas de pelexa e violencia en teatro e televisión. O actor Pablo Sánchez, especialista en teatro físico e coreógrafo de loita escénica en filmes como O agasallo de Silvia, Sara ou Diario de un skin, ensinará acrobacias sinxelas, caídas, expresións e reaccións, tipos de golpes, loita con bastón e creación de secuencias.
Daniel López de Mandeo Records encargarse do taller de iniciación ao son en producións audiovisuais. Neste curso identificaranse todos os procesos de son dentro dunha produción audiovisual. Dende o deseño sonoro na preprodución, ata a súa emisión en cine ou televisión, pasando pola rodaxe e pola sala de posprodución, co fin único que os alumnos e alumnas sexan quen de abordar a súas propias producións audiovisuais, sendo coñecedores e autosuficientes dentro do apartado de son. No obradoiro, teórico e práctico,abordarase a análise e deseño sonoro, a captación de audio e a postprodución en estudio.
Se tes unha idea ou proxecto, pero non dispós de fondos para contratar servizos profesionais de marketing e comunicación para dalo a coñecer do xeito que se merece, pode serche moi útil o curso de Marketing de guerrilla pra proxectos audiovisuais que ofrecerá Iñaki Quenerapú. Nel achegará técnicas esenciais de mínimo investimento para escoller o mellor nome para o teu proxecto; dotalo dunha identidade propia e atractiva; proxectar de ti, do teu equipo e da túa compañía unha imaxe gañadora; ter presenza favorecedora en Internet; e promocionar e popularizar as túas ideas e proxectos aproveitando a viralidade das redes sociais dixitais. En definitiva, crear, manter e controlarunha imaxe de marca eficaz e positiva.
Nas próximas días concretaremos o programa e quen impartirá os obradoiros de dirección artística low cost, para o que aínda non está aberta a inscrición.
Taller dirixido ao alumnado de ESO
Un ano máis, o LAV ofrece un obradoiro de balde para alumnado da ESO interesado no audiovisual. O obxectivo é proporcionarlle unha visión de primeira man participando na elaboración dunha curtametraxe. O curso terá dúas fases: unha de preprodución e outra de rodaxe e edición. Na primeira procurarase que todos os alumnos e alumnas teñan unha visión o máis ampla posible das distintas facetas, tanto artísticas coma técnicas, que interveñen na realización dunha curta: son, iluminación, dirección, produción, fotografía, planificación da rodaxe, etc. Deseguido levarase adiante a rodaxe e edición da peza. O profesor será Luqui Matthews, que dirixe dende 2003 Espazo Aberto Galiza Filmes.
Máis información en: www.senunpeso.org
Archivos Elegir el mes septiembre 2022 agosto 2022 julio 2022 junio 2022 mayo 2022 abril 2022 marzo 2022 febrero 2022 enero 2022 diciembre 2021 noviembre 2021 octubre 2021 septiembre 2021 agosto 2021 julio 2021 junio 2021 mayo 2021 abril 2021 marzo 2021 febrero 2021 enero 2021 diciembre 2020 noviembre 2020 octubre 2020 septiembre 2020 agosto 2020 julio 2020 junio 2020 mayo 2020 abril 2020 marzo 2020 febrero 2020 enero 2020 diciembre 2019 noviembre 2019 octubre 2019 septiembre 2019 junio 2019 mayo 2019 abril 2019 marzo 2019 febrero 2019 enero 2019 diciembre 2018 noviembre 2018 octubre 2018 septiembre 2018 agosto 2018 junio 2018 mayo 2018 marzo 2018 febrero 2018 enero 2018 diciembre 2017 noviembre 2017 octubre 2017 junio 2017 marzo 2017 febrero 2017 enero 2017 diciembre 2016 noviembre 2016 octubre 2016 septiembre 2016 julio 2016 junio 2016 mayo 2016 abril 2016 marzo 2016 febrero 2016 enero 2016 diciembre 2015 noviembre 2015 octubre 2015 septiembre 2015 julio 2015 junio 2015 mayo 2015 abril 2015 marzo 2015 febrero 2015 enero 2015 diciembre 2014 noviembre 2014 octubre 2014 septiembre 2014 agosto 2014 julio 2014 junio 2014 mayo 2014 abril 2014 marzo 2014 febrero 2014 enero 2014 diciembre 2013 noviembre 2013 octubre 2013 septiembre 2013 agosto 2013 julio 2013 junio 2013 mayo 2013 abril 2013 febrero 2013 enero 2013 diciembre 2012 noviembre 2012 octubre 2012 septiembre 2012 agosto 2012 julio 2012 junio 2012 mayo 2012 abril 2012 marzo 2012 febrero 2012 enero 2012 diciembre 2011 noviembre 2011 octubre 2011 septiembre 2011 agosto 2011 julio 2011 junio 2011 mayo 2011 abril 2011 marzo 2011 febrero 2011 enero 2011 diciembre 2010 noviembre 2010 octubre 2010 septiembre 2010 agosto 2010 julio 2010 junio 2010 mayo 2010 abril 2010 marzo 2010 febrero 2010 enero 2010 diciembre 2009 noviembre 2009 octubre 2009 septiembre 2009 agosto 2009 julio 2009 junio 2009 mayo 2009 abril 2009 marzo 2009 febrero 2009 enero 2009 diciembre 2008 noviembre 2008 octubre 2008 septiembre 2008 agosto 2008 julio 2008 junio 2008 mayo 2008 abril 2008 marzo 2008 febrero 2008 enero 2008 diciembre 2007 noviembre 2007 octubre 2007 julio 2007 junio 2007 mayo 2007 abril 2007 marzo 2007 febrero 2007 enero 2007 diciembre 2006 noviembre 2006 octubre 2006 septiembre 2006 agosto 2006 junio 2006 marzo 2006 febrero 2006 enero 2006 diciembre 2005 noviembre 2005 octubre 2005 septiembre 2005 julio 2005 junio 2005 mayo 2005 abril 2005 marzo 2005 febrero 2005 enero 2005 diciembre 2004 noviembre 2004 septiembre 2004 julio 2004 junio 2004 mayo 2004 diciembre 2001
Centro Ágora, Lugar da Gramela, 17 15010 A Coruña info@academiagalegadoaudiovisual.gal 981 227 701 / 981 208 393
Horario de atención al público: de lunes a viernes de 9:00 a 16:00
Horario de verano (de junio a septiembre): de lunes a jueves de 9.00 a 15.00h
Página web creada por cleventy.com